Diari Oficial de la Generalitat Valenciana


Sumari del DOGV 2098, del 08-09-1993 (1993/829108)

DECRET 146/1993, de 17 d'agost, del Govern Valencià, pel qual accepta la cessió gratuïta de la propietat del solar situat en la pastilla 2 de Fatex, Pla de l'Arc, de Llíria, de 4.500 m2, destinat a residència de la tercera edat i centre social, realitzada per l'Ajuntament de Llíria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/08/17/146/dof/vci/html**

### Dades del document

Número de DOGV
:   2098

Data del DOGV
:   08-09-1993

Secció del DOGV
:   DISPOSICIONS GENERALS

Número del document
:   1993/829108


Data del document
:   17-08-1993

Organisme emissor
:   Conselleria d'Economia i Hisenda

Tipus de document
:   Decret

Decret 146/1993, de 17 d'agost, del Govern Valencià, pel qual accepta la cessió gratuïta de la propietat del solar situat en la pastilla 2 de Fatex, Pla de l'Arc, de Llíria, de 4.500 m2, destinat a residència de la tercera edat i centre social, realitzada per l'Ajuntament de Llíria.  
L'Ajuntament de Llíria, en sessió plenària del dia 30 de juliol de 1992, acordà la cessió gratuïta a la Generalitat Valenciana de la propietat del solar situat en la pastilla 2 de Fatex, Pla de l'Arc, de Llíria, propietat de l'ajuntament.  
La cessió es realitza amb el, fi determinant que s'hi construesca una residència de la tercera edat i centre social.  
A petició del Conseller de Treball i Afers Socials s'iniciaren els tràmits legals oportuns per a l'acceptació i la formalització de la cessió gratuïta dels, terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià, en la reunió del dia 17 d'agost de 1993,  
DECRETE  
Article primer  
Acceptar la cessió gratuïta, realitzada per l'Ajuntament de Llíria, de la propietat del solar situat e n la pastilla 2 de Fatex, Pla de l'Arc, de 4.500 m2. Confronta: nord, c/ del Metge José Pérez Martínez; sud c/ del Bétera; est, c/ del Pelotari José Puchol, i oest, pavelló nou del Pla de l'Arc, que haurà de destinar-se exclusivament a residència de la tercera edat i centre social.  
Aquesta finca haurà de segregar-se de la inscrita en el Registre de la Propietat de Llíria tom 1063, llibre 327 de Llíria, foli 125, finca 7955, inscripció 2ª.  
Article segon  
La cessió gratuïta efectuada per l'Ajuntament de Llíria es fa amb la condició que s'hi construesca una residència de la tercera edat i centre social que haurà d'entrar en funcionament en un termini màxim de cinc anys i mantenir-ne la destinació per termini mínim de deu anys, a comptar des de la notificació de l'acord de cessió.  
Article tercer  
El dret de la propietat derivat de la cessió s'haurà d'incorporar a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 17 d'agost de 1993.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda   
AURELIO MARTINEZ ESTEVEZ


Còpia Permalink ELI